text: नई दिल्ली: दक्षिण अफ्रीका और ऑस्ट्रेलिया के बीच खेली जा रही चार मैचों की टेस्ट सीरीज के तीसरे टेस्ट में बॉल टेंपरिंग के विवाद ने जड़े जमा ली। कैमरून बेनक्राफ्ट ने तीसरे टेस्ट के तीसरे दिन लंच के बाद गेंद के साथ छेड़छाड़ करते हुए कैमरे में पकड़े गए। इसके बाद कप्तान स्टीव स्मिथ और बेनक्राफ्ट ने अपनी गलती स्वीकार भी कर ली और भविष्य में ऐसा दोबारा न करने का आश्वासन भी दिया। लेकिन मामले ने इतना तूल पकड़ा कि स्टीव स्मिथ को कप्तानी भी गंवानी पड़ी। ऐसे में टीम इंडिया के पूर्व दिग्गज बिशन सिंह बेदी ने इस घटना को बेहद शर्मनाक करार दिया है।